Segons el president de Barcelona Oberta, aquesta contenció es deu a un segon semestre “molt complicat”. “Hem tingut bastants fenòmens negatius: la turismofòbia, els atemptats de la Rambla, tota la problemàtica entorn al procés… que han acabat creant una certa confusió al turisme que clarament podia visitar la ciutat en aquesta època de l’any”, ha afirmat Jené. Tot i això, des de Barcelona Oberta es mira amb optimisme la campanya de Nadal i la primera passa ha estat aquest 6 de desembre –Dia de la Constitució- amb quasi el 100% dels comerços oberts. “És un dia característic d’obertura de botigues a tots els nivells, estem en plena temporada de Nadal i ningú posa en dubte que avui és un dia important de vendes malgrat les conseqüències de les que parlàvem abans”, ha constatat Jené. “És un dia significatiu i que val la pena obrir”, ha puntualitzat.